CELEX: 62019TN0058
Language: lt
Date: 2019-01-31 00:00:00
Title: Byla T-58/19: 2019 m. sausio 31 d. pareikštas ieškinys byloje Othman/Taryba

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/62
            
         
      2019 m. sausio 31 d. pareikštas ieškinys byloje Othman/Taryba
      (Byla T-58/19)
      (2019/C 139/65)
      Proceso kalba: prancūzų
      
         Šalys
      
      
         Ieškovė: Razan Othman (Damaskas, Sirija), atstovaujama advokato E. Ruchat
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškovės ieškinį priimtinu ir pagrįstu;
               
            
                  —
               
               
                  atitinkamai priteisti iš Europos Sąjungos atlyginti visą ieškovės patirtą žalą, kurią Bendrasis Teismas nustatys kaip teisingą;
               
            
                  —
               
               
                  priteisti iš Europos Sąjungos Tarybos bylinėjimosi šioje instancijoje išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi pagrindiniu ir papildomu pagrindais, susijusiais su jos patirta žala ir Europos Sąjungos Tarybos atsakomybe dėl šios žalos.
      Pagrindinis ieškinio pagrindas yra susijęs su ginčijamomis ribojamosiomis priemonėmis. Jis grindžiamas tuo, kad 2018 m. gegužės 28 d. Tarybos sprendimas (BUSP) 2016/849, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai, ir vėlesni jo įgyvendinimo teisės aktai yra neteisėti. Pirma, jos pažeidžia motyvavimo pareigą, kaip tai numatyta SESV 296 straipsnyje ir Europos Sąjungos pagrindinių teisių chartijos 41 straipsnyje. Antra, jos pažeidžia ieškovės teises į nuosavybę ir reputacijos gerbimą. Dėl šių pažeidimų buvo tiesiogiai padaryta neturtinė ir turtinė žala ieškovei, t. y. buvo pakenkta jos reputacijai, buvo nutrauktos ieškovės sutartys, ji prarado medžiagas ir pajamas, todėl turi teisę į atlyginimą.
      Papildomas ieškinio pagrindas susijęs su Europos Sąjungos atsakomybe be kaltės.